মোঃ হাবিবুর রহমান, মান্দা (নওগাঁ) সংবাদদাতাঃ নওগাঁর মান্দায় বরই গাছের সাথে এ কেমন শত্রুতা ? মঙ্গলবার দিবাগত গভীর রাতে মান্দা উপজেলার ভাঁরশো ইউনিয়নের ভাঁরশো দক্ষিন পাড়া গ্রামের মৃত ইব্রাহীমের ছেলে এরশাদ মোল্লার বরই বাগানের বিভিন্ন জাতের ১৭০ টি গাছ কেটে ফেলেছে দুর্বৃত্তরা। এরশাদ জানান, তার বরই গাছের বাগানে ছাগল ঢোকাকে কেন্দ্র করে একই গ্রামের রেজাউল,মাসুদ ও শহিদুল এর সাথে কথাকাকাটি হয়। বুধবার সকালে বাগানের পাহারাদার ফিরোজ ও স্থানীয়রা জানায় তারা রবই বাগানের গাছ কে বা কাহারা কর্তন করেছে । এরশাদ আরোও জানান, মঙ্গলবার গভীর রাতে কে বা কাহারা আমার বরই বাগানের ১৭০ টি গাছ কেটে ক্ষতি করেছে। এতে তার প্রায় ৩ লক্ষ টাকার ক্ষতি সাধিত হয়েছে বলে তিনি দাবী করেন। এ ব্যাপারে এরশাদ মোল্লা বাদী হয়ে মান্দা থানায় রেজাউল,মাসুদ ও শহিদুল সহ অজ্ঞাত কয়েকজনের নামে অভিযোগ দায়ের করেন। মান্দা থানার ভারপ্রাপ্ত (ওসি) তদন্ত কর্মকর্তা মাহবুব আলম জানান, বরই বাগানের গাছ কাটার অভিযোগ পেয়েছি, প্রয়োজনীয় ব্যবস্থা নেওয়া হবে।